62025CO0137_INF
Euroopa Kohtu (kuues koda) 10. novembri 2025. aasta kohtumäärus – [Woluc] (
i
)
(kohtuasi C‑137/25)
Eelotsusetaotlus – Euroopa Kohtu kodukorra artikkel 99 – Vastus, mis tuleneb selgelt kohtupraktikast – Tarbijakaitse – Direktiiv 93/13/EMÜ – Ebaõiglased tingimused tarbijalepingutes – Lepingutingimuse ebaõigluse tuvastamise tagajärjed – Välisvaluutaga indekseeritud hüpoteeklaenuleping – Valuuta vahetuskursi kindlaksmääramine – Konverteerimistingimuse ebaõiglane element – ELTL artikkel 267 – Õigusnormid, mille kohaselt peab alama astme kohus järgima kõrgema astme kohtu antud hinnangut – Liidu õiguse esimuse põhimõte – Liikmesriigi kohtu kohustused
1.
Euroopa Liidu õigus – Esimus – Riigisisesed õigusnormid, mille kohaselt peavad madalama astme kohtud järgima kõrgema astme kohtu hinnanguid –Hinnangud, mis on vastuolus Euroopa Kohtu tõlgendusega liidu õigusnormidele – Lubamatus
(ELTL artikkel 267)
(vt punktid 23–35 ja resolutsiooni punkt 1)
2.
Eelotsuse küsimused – Euroopa Kohtusse pöördumine – Eelotsuse taotlemise kohustus – Riigisisesed õigusnormid, mille kohaselt peavad madalama astme kohtud järgima kõrgema astme kohtu hinnanguid – Hinnangud, mis on vastuolus Euroopa Kohtu tõlgendusega liidu õigusnormidele – Madalama astme kohtul puudub eelotsusetaotluse esitamise kohustuse puudumine
(ELTL artikkel 267)
(vt punktid 37–42 ja resolutsiooni punkt 2)
Resolutsioon
1.
Tõhususe ja liidu õiguse esimuse põhimõtteid tuleb tõlgendada nii, et nendega on vastuolus riigisisesed õigusnormid, mille kohaselt apellatsioonikohtu antud õiguslikud hinnangud on siduvad esimese astme kohtule, kellele kohtuasi uueks arutamiseks tagasi saadeti, kui see kohus leiab, et need hinnangud on vastuolus nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes artikli 6 lõike 1 ja artikli 7 lõike 1 tõlgendusega, nagu see tuleneb Euroopa Kohtu otsusest, mida ta kavatseb täita.
2.
ELTL artiklit 267 ja liidu õiguse esimuse põhimõtet tuleb tõlgendada nii, et liikmesriigi esimese astme kohus, kes teeb otsuse uuesti läbivaatamise menetluses, mille puhul on ta riigisisese õiguse kohaselt kohustatud järgima eelotsusetaotluse esitanud apellatsioonikohtu õiguslikke hinnanguid, ei ole kohustatud esitama Euroopa Kohtule eelotsuse küsimust enne, kui ta jätab need hinnangud kõrvale, kui ta leiab, et need on vastuolus direktiivi 93/13 artikli 6 lõike 1 ja artikli 7 lõike 1 selge tõlgendusega, mis tuleneb Euroopa Kohtu otsusest.
(
i
)	Kohtuasjal on väljamõeldud nimi. See ei vasta ühegi menetlusosalise tegelikule nimele.